- Hindi News
- National
- युंकाइयों ने ज्ञापन सौंपकर कहा हिमाद्री कैमिकल का लाइसेंस निरस्त किया जाए
युंकाइयों ने ज्ञापन सौंपकर कहा- हिमाद्री कैमिकल का लाइसेंस निरस्त किया जाए
हिमाद्री फैक्ट्री के केमिकल से आम लोगों को होने वाले नुकसान व परेशानी के मामले में युंकाईयों ने प्रशासन को ज्ञापन सौंपकर फैक्ट्री का लाइसंेस निरस्त करने व प्रभावितों को 5-5 हजार रुपए मुआवजा देने की मांग की है। कार्रवाई नहीं हाेने पर आंदोलन की चेतावनी दी गई है।
शुक्रवार को युवा कांग्रेस कोरबा विधानसभा उपाध्यक्ष अभिलेख सिंह ठाकुर, रामपुर विधानसभा उपाध्यक्ष आशीष महंत व अध्यक्ष बृजभूषण के नेतृत्व में युंकाईयों ने हिमाद्री कैमिकल फैक्ट्री का लाइसेंस निरस्त करने की मांग करते हुए अपर कलेक्टर को ज्ञापन सौंपा। युंकाईयों ने कहा कि सयुंक्त कैमिकल फैक्ट्री के प्रदूषण से कृषि भूमि, जन-जीवन तथा प्राकृतिक वन सम्पदा को भारी नुकसान हो रहा है। कोलतार पीच से भरे वाहन के दुर्घटनाग्रस्त होकर पलटने से वहां रहने वाले लोगों के साथ आने-जाने वालों को भी नुकसान हुआ है। इसके लिए फैक्ट्री प्रबंधन ही जिम्मेदार है। इस दौरान आशीष महंत, नरेंद्र यादव, सज्जाद आलम, मधुसूदन दास, लखन पात्रे, अरविन्द महिलांगे, उमेश उरांव, किशन उरांव, विकास उरांव, सौंकी उरांव, सुभाष तिर्की, किशन तिर्की,अमन बेक, वेदप्रकाश, जनत लाल,साखू राम, राधे यादव समेत बड़ी संख्या में युवा कांग्रेस कार्यकर्ता उपस्थित थे।
आंख में जलन व सांस लेने में हो रही परेशानी
कैमिकल सड़क पर गिरने की वजह से उसके सूखने के बाद डस्ट उड़ने से आंखों में जलन व लोगों को सांस लेने में परेशानी हो रही थी, ज्यादातर लोगों के आंखो में जलन व सूखेपन की परेशानी हो रही थी। बुधवार, गुरुवार को बड़ी संख्या में लोगों ने ट्रामा सेंटर व जिला हास्पीटल में उपचार कराया था।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva